Komputer sangat cekap dalam mengulangi tindakan. Anda dapat mengira sehingga 10, 20 atau 100. Tetapi komputer
dapat mengira sehingga bilion atau trilion. Ia tidak akan menjadi bosan dan hanya perlukan beberapa saat.
Sama ada mengira, melukis atau perkara lain, komputer dapat mengulangi perkara beratus-ratus malah berbilion-bilion kali.
Dalam pengaturcaraan, kita panggil ini "gelung". "Gelung" ialah cara mengulangi kod anda berkali-kali.
Bagi teka-teki seterusnnya, matlamat anda adalah untuk membantu Anna mencipta segiempat sama dengan blok "Ulang".
Sebarang blok kod yang anda masukkan ke dalam blok "Ulang" akan berulang dalam urutan
seberapa banyak kali yang anda mahu. Untuk melukis segi empat sama, anda boleh menggunakan blok "Bergerak Ke Depan" dan "Belok"
sebanyak 4 kali. Tetapi cara yang lebih mudah adalah dengan menyuruh komputer "Bergerak Ke Depan" dan
"Belok 90 darjah" sekali, kemudian mengulangi pasangan tindakan ini 4 kali. Untuk berbuat demikian,
anda perlu meletakkan blok "Bergerak Ke Depan" dan "Belok" di dalam blok "Ulang". Ingat,
anda boleh menukar nombor dalam blok "Ulang" kepada sebarang nombor dan ia akan mengulangi
tindakan dalam blok seberapa kali yang anda tetapkan.